CELEX: 32020D1220
Language: da
Date: 2020-08-21 00:00:00
Title: Kommissionens gennemførelsesafgørelse (EU) 2020/1220 af 21. august 2020 om anmodningen om registrering af forslaget til det europæiske borgerinitiativ »Ret til behandling« (meddelt under nummer C(2020) 5705) (Kun den engelske udgave er autentisk)

26.8.2020   
               
               
                  DA
               
               
                  Den Europæiske Unions Tidende
               
               
                  L 277/18
               
            
         KOMMISSIONENS GENNEMFØRELSESAFGØRELSE (EU) 2020/1220
         af 21. august 2020
         om anmodningen om registrering af forslaget til det europæiske borgerinitiativ »Ret til behandling«
         
            
               (meddelt under nummer C(2020) 5705)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/788 af 17. april 2019 om det europæiske borgerinitiativ (1), særlig artikel 6, og
         ud fra følgende betragtninger:
         
                     (1)
                  
                  
                     Kommissionen modtog den 4. juli 2020 en anmodning om registrering af et forslag til et europæisk borgerinitiativ med titlen »Ret til behandling«.
                  
               
                     (2)
                  
                  
                     Målene for initiativforslaget er at: »[1] sikre, at intellektuelle ejendomsrettigheder, herunder patenter, ikke gør det vanskeligt at få adgang til fremtidige covid-19-vacciner eller -behandlinger, [2] sikre, at EU-lovgivning vedrørende data- og markedseneret ikke begrænser den umiddelbare effektivitet af de obligatoriske licenser, der udstedes af medlemsstaterne, [3] indføre retlige forpligtelser for modtagere af EU-midler til i forbindelse med covid-19 og i relation til sundhedsteknologi at dele viden, intellektuel ejendom og/eller data i en teknologi- eller patentpulje og [4] indføre retlige forpligtelser for modtagere af EU-midler for at sikre gennemsigtighed med hensyn offentlige bidrag og produktionsomkostninger samt bestemmelser om tilgængelighed og overkommelige priser kombineret med ikke-eksklusive licenser.«
                  
               
                     (3)
                  
                  
                     I et bilag findes der yderligere oplysninger om emnet, målene og baggrunden for det foreslåede europæiske borgerinitiativ. Gruppen af initiativtagere opfordrer navnlig Unionen til »at prioritere folkesundheden frem for privat profit [og] gøre vacciner og behandlinger mod pandemier til et globalt offentligt gode, der er frit tilgængeligt for alle«.
                  
               
                     (4)
                  
                  
                     For så vidt angår initiativforslagets to første mål har Kommissionen i henhold til artikel 114 i traktaten beføjelse til at fremsætte et forslag til EU-retsakt med henblik på indbyrdes tilnærmelse af medlemsstaternes love og administrative bestemmelser, der vedrører det indre markeds oprettelse og funktion.
                  
               
                     (5)
                  
                  
                     Hvad angår initiativforslagets to sidste mål har Kommissionen beføjelse til at fremsætte et forslag til EU-retsakt til gennemførelse af traktaterne med henblik på beskyttelse og forbedring af folkesundheden i henhold til traktatens artikel 168, stk. 5, og forskningsforanstaltninger inden for rammerne af Unionens flerårige rammeprogram i henhold til traktatens artikel 182, sammenholdt med traktatens artikel 183.
                  
               
                     (6)
                  
                  
                     Af disse grunde er det åbenbart, at ingen dele af initiativet falder uden for Kommissionens beføjelse til at fremsætte et forslag til EU-retsakt til gennemførelse af traktaterne.
                  
               
                     (7)
                  
                  
                     Initiativtagergruppen har i tilstrækkelig grad dokumenteret, at den opfylder kravene i artikel 5, stk. 1 og 2, i forordning (EU) 2019/788 og har udpeget kontaktpersoner i overensstemmelse med artikel 5, stk. 3, første afsnit, i nævnte forordning.
                  
               
                     (8)
                  
                  
                     Initiativforslaget er ikke utilstedeligt, uunderbygget eller af chikanøs karakter og heller ikke åbenbart i strid med Unionens værdier som fastsat i artikel 2 i traktaten om Den Europæiske Union og med de rettigheder, der er nedfældet i Den Europæiske Unions charter om grundlæggende rettigheder.
                  
               
                     (9)
                  
                  
                     Initiativforslaget »Ret til behandling« bør derfor registreres —
                  
               VEDTAGET DENNE AFGØRELSE:
         
            Artikel 1
            Forslaget til det europæiske borgerinitiativ »Ret til behandling« registreres.
         
         
            Artikel 2
            Denne afgørelse er rettet til initiativtagergruppen for det europæiske borgerinitiativ »Ret til behandling«, som repræsenteres ved Anne DELESPAUL og Sara Anna MURAWSKI, der fungerer som kontaktpersoner.
         
         
            Udfærdiget i Bruxelles, den 21. august 2020.
            
               
                  På Kommissionens vegne
               
               Věra JOUROVÁ
               
                  Næstformand
               
            
         
         
            (1)  EUT L 130 af 17.5.2019, s. 55.